Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација 28-0004 и Нена Велковска со службена легитимација број 28-0021 изврши контролен инспекциски надзор над субјектот на инспекциски надзор Општинска организација Црвен Крст-Дебар, со седиште на Ул.,, 8-ми Септември бб-Дебар, застапуван од Секретарот Исни Телќиу и со Записник ИП1 број 16-199 од 05.06.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,294/2021, 99/2022 , 236/2022, 65/2023) го донесе следното

**Р Е Ш Е Н И Е**

Се изрекува ОПОМЕНА на Исни Телќиу Секретар на Општинска организација-Црвен крст- Дебар, одговорно лице во давателот на социјалната услуга помош и нега во домот (во натамошниот текст: Давателот на услугата), за да ги отстрани констатираните неправилности утврдени со записник број ИП 1 16-199 од 05.06.2024 година, односно да постапи во целост по определените инспекциски мерки под точка 2,3 и 5 од решението ИП1 16-199 од 26.07.2023 година**:**

 1. Давателот на услугата, односно координаторот да врши непосреден увид во домот на корисникот најмалку еднаш месечно, односно да следи дали услугата од негувателот се дава континуирано и квалитетно, согласно член 106 од Законот за социјалната заштита и член 26 став 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019,198/2021 и 75/2023) .

**Рокот за извршување на изречената инспекциска мерка изнесува 30 дена од приемот на решението и постојано.**

 2. Давателот на услугата, во предметите на корисниците да изготвува план за индивидуална работа со корисник, врз основа на кој ќе се следи и дава услугата помош и нега во домот на корисникот, согласно член 106 од Законот за социјалната заштита и член 26 став 1 алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението и постојано.**

3. Раководното или друго овластено лице во давателот на социјални услуги е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација 28-0021, изврши контролен инспекциски надзор над субјектот на инспекциски надзор, Општинска организација Црвен Крст-Дебар, со седиште на Ул.,, 8-ми Септември бб-Дебар, (во понатамошниот текст: Давател на услугата) во поглед на спроведување на Законот за социјалната заштита („Службен весник на РСМ” број 104/19, 146/19, 275/19,302/2020, 311/2020, 163/2021, 294/2021, 99/2022, 236/2022 и 65/2023) подзаконските, општите, поединечните и други акти донесени врз нивна основа, со цел да се утврди постапувањето на Давателот на услугата по Решение број ИП1 16-199 од 26.07.2024 година за отстранување на недостатоците и неправилностите, констатирани на записник број ИП1 16-199 од 26.07.2023 година, во остварување на услугата помош и нега во домот.

 Инспекторите за социјална заштита по извршен редовен инспекциски надзор на ден 25.07.2023 година над субјектот на инспекцискиот надзор Општинска организација Црвен Крст-Дебар, во остварување на услугата помош и нега во домот за отстранување на недостатоците и неправилностите констатирани на записник број ИП1 16-199 од 26.07.2023 година, донесоа решение број ИП1 16-199 од 26.07.2023 година, со кое се определени мерки и рокови за постапување.

На ден 04.05.2024 година инспекторите извршија контролен инспекциски надзор и притоа е утврдено дека Давателот на услугата во целост не постапил по решението бр. ИП1 16-199 од 26.07.2023, односно не постапил по определената мерка под точка 2,3 и 5 од цитираното решението на инспекторите за социјална заштита, со што е сторен прекршок по член 350-а став 1 алинеја 1 и 3 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон),,и „веднаш по истекот на рокот определен за извршување на инспекциската мерка, а најдоцна во рок од три дена писмено не го известил инспекторот дали се извршени инспекциските мерки“ (член 334 став 4 од овој закон)

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Жалбата не го задржува извршувањето на решението согласно член 340 став 2 од Законот за социјалната заштита.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-199 од 13.06.2024 година.

 Инспектори за социјална заштита:  **Томислав Цветковски**

 **Нена Велковска**